NRK1

**NRK1**, før 1996 kjent som bare **NRK** eller **Fjernsynet**, er en av NRKs fjernsynskanaler og Norges største og eldste fjernsynskanal. Prøvesendingene startet i 1954 og de første regulære sendingene 20. august 1960. I 2020 hadde NRK1 en markedsandel på 35,7 prosent og var med det Norges desidert største tv-kanal.

Bortsett fra norskproduserte programmer (75 prosent på bokmål, og 25 prosent på nynorsk) sender kanalen en god del engelskspråklige produksjoner (eller oversettelser og norske tilretteleggelser) fra USA, Storbritannia og Australia. Kanalen kjøper også inn serier fra andre land i Norden (for eksempel gjennom Nordvision-samarbeidet) og i Europa (for eksempel gjennom Den europeiske kringkastingsunion).

## Navn og grafisk identitet
Kanalen het offisielt NRK Fjernsynet fram til og med 1995, men ble i dagligtale som regel bare kalt «NRK». Inntil etableringen av TV2 i 1992 var kanalen den eneste i Norge, og før dette ble NRK Fjernsynet derfor ofte omtalt som «fjernsynet» eller «tv». 

1. januar 1996 endret kanalen navn til NRK1 i forbindelse med etableringen av NRK2 samme år. Samtidig ble kanalens visuelle profil endret.

NRK1 har byttet ut sin grafiske identitet flere ganger gjennom sin historie, og den siste omleggingen ble foretatt i 2011. NRK1s grafikk er for det meste i blått. NRK har i hele sin historie benyttet seg av kanalverter i bildet, noe NRK1 er den eneste kanalen som fortsatt gjør i Norge.

## Historie
Tirsdag 12. januar 1954 gjennomførte NRK sin første tekniske prøvesending. Prøvesendingen varte i 32 minutter og besto av en klokke med bevegende sekundviser og rutenett. Seansen ble holdt på Marienlyst med pressen til stede.

Søndag 3. februar 1957 sendte NRK skøyteløp fra Bislett stadion med Halfdan Hegtun som reporter. Det var bare 51 privatpersoner i Norge som hadde fjernsynslisens da sendingen gikk. De fleste som så mesterskapet på tv, så det i diverse butikkvinduer hvor forhandlere hadde utstilt tv-apparater. Registreringsavgiften på den tiden var 5 kroner. Rent teknisk var NRK på dette tidspunkt i stand til å nå ut til om lag én million mennesker, hovedsakelig i Oslo, Vestfold og Østfold.

NRK startet regulære tv-prøvesendinger 13. april 1958. På den tiden var det elleve ansatte i NRK Fjernsynet: tre på programsiden og åtte teknikere. De tre på programsiden var Otto Nes, Anders Buraas og Oddvar Foss. På den tekniske satt blant annet overingeniør Torbjørn Navelsaker og overingeniør Kjell Løvaas.

## Markedsandel
Fra starten og fram til slutten av 1980-tallet hadde NRK Fjernsynet tv-monopol i Norge. Unntaket var husstander nærme Sverige som kunne ta inn svensk fjernsyn via såkalte svenskeantenner, og husstander som hadde tilgang til kabel-tv. På slutten av 1980-tallet ble TVNorge og TV3 etablert som de første reelle konkurrentene til NRK Fjernsynet. I 1992 startet TV 2 opp som Norges første riksdekkende, kommersielle tv-kanal. 

Tross konkurransen har NRK1 siden oppstarten vært den klart største tv-kanalen i Norge med en markedsandel på over 30 prosent. I 2020 hadde NRK1 en markedsandel på 35,7 prosent.

### Markedsandeler i Norge
Oversikt over markedsandelen til de største kanalene i det norske tv-markedet. Tallene gjelder for hele året. For årene frem til og med 2017 omfatter tallene alle seere over 12 år, etter 2018 omfatter tallene alle seere 10–79 år:

## Sendeflate
### Hverdager (mandag–torsdag)
NRK1s sendeflate på hverdager var i mange år relativt uendret, men sendeskjemaet under består av følgende programmer per oktober 2021
*06.30 - 08.59 / 09.00 : Nyhetsmorgen
*09.00 - 09.03 : NRK Nyheter (Dagsnytt)
*09.03 - 09.18/09.19/09.20 : Politisk Kvarter (Reprise)
*09.20 - 09.30 : NRK Nyheter
*09.30  - 12.00 : Diverse programmer
*12.00 - 12.15 : NRK Nyheter
*12.15 - 15.00 : Diverse Programmer
*15.00 - 15.15 : NRK Nyheter
*15.15 - 17.00  :Diverse Programmer
*17.00 - 17.15 : NRK Nyheter
*17.15 - 17.30 : Diverse Programmer
*17.30 - 17.45 : Ođđasat - Nyheter på Samisk
*17.45 - 17.50 : Tegnespråknytt
*17.50 - 18.00 : Supernytt
*18.00 - 18.58 / 18.59 / 19.00 : Dagsnytt 18
*19.00 - 19.45 : *[[Dagsrevyen]]*
*19.45 - 20.00: ''Distriktsnyheter''
*20.00 - 20:30 / 20.45/20.59: Diverse faktaprogrammer eller livsstilsprogrammer,
*20.30/20.40/20.45 - 21.00 -: *[[Norge i dag]]* (noen ganger ikke)
*21.00 - 21.20: *[[Dagsrevyen 21]]*
*21.20 - 21.50: *[[Debatten]]* (tirsdag og torsdag), aktualitet (mandag) og Urix på Onsdager
*21.50 - 22.55: Diverse programmer som innkjøpte aktualitetsprogrammer eller dokumentarer.
*22.55 - 22.58/22.59/23.00: *Distriktsnyheter*
*23.00: *[[Kveldsnytt]]*
*23.15 (eller senere): Diverse programmer og reprisesendinger 

### Helg (fredag–søndag)
I helgene er NRK1s sendeskjema mer underholdningspreget, og er utformet omtrent slik:
#### Fredag
*06.30 - 08.59 / 09.00 : Nyhetsmorgen
*09.00 - 09.03 : NRK Nyheter (Dagsnytt)
*09.03 - 09.18/09.19/09.20 : Politisk Kvarter (Reprise)
*09.20 - 09.30 : NRK Nyheter
*09.30  - 12.00 : Diverse programmer
*12.00 - 12.15 : NRK Nyheter
*12.15 - 15.00 : Diverse Programmer
*15.00 - 15.15 : NRK Nyheter
*15.15 - 17.00  :Diverse Programmer
*17.00 - 17.15 : NRK Nyheter
*17.15 - 17.30 : Diverse Programmer
*17.30 - 17.45 : Ođđasat - Nyheter på Samisk
*17.45 - 17.50 : Tegnespråknytt
*17.50 - 18.00 : Supernytt
*18.00 - 18.58 / 18.59 / 19.00 : Dagsnytt 18
*19.00 - 19.30 : *[[Dagsrevyen]]*
*19.30 - 19.40: ''Distriktsnyheter''
*19.40 - 20.05: Norge Rundt
*20.05 - 21.05 : Diverse Programmer
*21.05 - 21.35 : Nytt på Nyt
*21.35 - 22.35 : Lindmo
*22.35 - 23.00: Diverse programmer som innkjøpte aktualitetsprogrammer eller dokumentarer.
*23.00 -23:15: Kveldsnytt
*23.15 (eller senere) : Diverse Programmer

Lørdag er NRK1s tilbud også ganske underholdningspreget. Også søndager er NRK1s tilbud underholdningspreget, men det kan forekomme programmer mer i retning av dokumentarsjangeren, og gjerne en film.

Nattetid, typisk fra mellom klokken ett og to til rundt klokken seks (sju i helgene), sendte NRK1 i mange år som oftest forskjellige typer «jukebokser». Fra januar 2012 begynte NRK1 å sende repriser av andre programmer på nattetid. Grunnen til at en av jukeboksene, deriblant Country jukeboks, sluttet som følge av opphavsrett på musikken. Dansefot jukeboks fortsatte likevel sendingene natt til søndag frem til utgangen av 2014. Dansefot jukeboks fortsatte sommeren 2015, etter forespørsel fra mange seere.

## Referanser


## Eksterne lenker
*